Diari Oficial de la Generalitat Valenciana


Sumari del DOGV 8048, del 25-05-2017 (2017/4528)

Extracte de la Resolució de 10 de maig de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a l'exercici 2017.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4528


Data del document
:   10-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 10 de maig de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a l'exercici 2017. [2017/4528]  
BDNS (identif.): 347452.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Les agrupacions de defensa sanitària ramaderes (ADSR) oficialment reconegudes per l'òrgan competent en matèria de ramaderia, integrades per explotacions ramaderes que complisquen els requisits que es preveuen en l'article 2 de l'Ordre 10/2015, de 18 de desembre, i que estiguen inscrites en el Registre Nacional d'Agrupacions de Defensa Sanitària Ramaderes amb anterioritat al començament del termini de presentació de sol·licituds.  
   
Segon. Objecte  
Concessió i pagament de les ajudes destinades a la compensació dels costos de les actuacions de prevenció, control, lluita o eradicació de malalties dels animals que realitzen les agrupacions de defensa sanitària ramaderes en execució, en primer lloc, del programa sanitari mínim i els programes sanitaris específics aprovats mitjançant Resolució de 22 de desembre de 2016, del director general d'Agricultura, Ramaderia i Pesca, per la qual s'aprova el Programa anual Zoosanitari per a 2017 a la Comunitat Valenciana; i en segon lloc, dels programes voluntaris de l'annex I de l'Ordre 10/2015, de 18 de desembre.  
   
  
Tercer. Bases reguladores  
Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula la concessió de les ajudes destinades a les agrupacions de defensa sanitària ramaderes, i per la qual s'aproven determinats programes sanitaris voluntaris modificada per l'Ordre 4/2017, de 31 de gener, de la Conselleria d'Agricultura, Medi Ambient, Canvi Climàtic i Desenvolupament Rural.  
   
Quart. Quantia  
L'import màxim de l'ajuda serà de 20.000 € per a les ADSR de bestiar oví, caprí i porcí, i de 15.000 € per a la resta d'ADSR, sense sobrepassar en cap cas el límit resultant de multiplicar els mòduls que es detallen a continuació pel nombre d'explotacions integrants de cada ADSR, i les unitats de bestiar major (UBM) corresponents als seus censos i o/places que es troben en el Registre d'Explotacions Ramaderes (RERA), en data publicació de la convocatòria, calculats d'acord amb les equivalències detallades en l'annex III de l'Ordre 10/2015, de 18 de desembre.  
  
Modulació de les ajudes  
   
Boví:  
35 - per cada explotació integrant en l'ADSR  
2 - per UBM. Es consideraran les UBM corresponents al cens mitjà d'enceball en engreixadors independents, i al cens reproductor.  
   
Oví i caprí  
35 - per cada explotació integrant en l'ADSR  
7 - per UBM. Es consideraran les UBM corresponents al cens de reproductores i any.  
   
Porcí  
35 - per cada explotació integrant en l'ADSR  
1 - per UBM. Es consideraran les UBM corresponents a les places en engreixador independent i any, i al cens de reproductores i any.  
   
Cunícola  
35 - per cada explotació integrant en l'ADSR  
30 - per UBM. Es consideraran les UBM corresponents al cens de reproductores i any.  
   
Equí  
35 - per cada explotació integrant en l'ADSR  
3 - per UBM. Es consideraran les UBM corresponents al cens d'animals i any.  
   
Apícola  
9 - per cada explotació integrant en l'ADSR  
0,85 - per UBM. Es consideraran les UBM corresponents al cens de ruscos i any.  
   
Les actuacions subvencionables seran les desenvolupades des de la data de presentació de la sol·licitud, fins al dia 30 de setembre de 2017.  
   
  
Cinquè. Termini de presentació de sol·licituds  
Un mes a partir de l'endemà de la publicació de l'extracte de la resolució de convocatòria en el Diari Oficial de la Generalitat Valenciana.  
   
Sisè. Data límit justificació  
La despesa serà realitzada i justificada davant l'Administració fins al 15 d'octubre de 2017.  
   
Setè. Dotació pressupostària  
Per al 2017 la dotació pressupostària és de 800.000 ?, amb la distribució següent:  
a) 650.000 - per a les actuacions descrites en l'annex I i II del Pla Anual Zoosanitari aprovat mitjançant Resolució de 22 de desembre de 2016  
b) 100.000 - per a les actuacions descrites en l'annex I de l'Ordre 10/2015, de 18 de desembre.  
c) 50.000 - per a auxiliar la compra de vacuna IBR marcada.  
  
València, 10 de maig de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.